ร้านนี้มีเด็กๆ มศว. แนะนำมา น้องเค้าบอกว่าพี่ต้องไปโดนซักครั้งแล้วจะไม่เสียใจ อยากรู้ว่าจะจริงมั้ย งั้นไปลองโดนกันดีกว่าฮะ

ร้านตั้งอยู่ใน มศว. ประสานมิตร อยู่ข้างหลังโรงยิม คณะพลศึกษา ต้องเดินผ่านตรอกเล็กๆเข้าไป(เด็กที่นั่นเลยเรียก "รู" เป็นที่มา "ก๋วยเตี๋ยวรู" ) ถ้าหาไม่เจอถามเด็กในนั้นเลยฮะ ผมเชื่อว่ารู้จักทุกคน ร้านเค้าที่นั่งค่อนข้างเยอะนะ แต่ถ้าไปช่วงเที่ยง บอกเลยฮะว่าไม่ได้กินแน่นอน คิวแน่น โต๊ะเต็ม ยืนรอกันอย่างกับแจกฟรี 

ผมไปถึงตอนบ่ายสอง คนเริ่มเบาบางแต่ก็เกือบเต็มทุกโต๊ะ ได้ที่นั่งปุ๊บสั่งเลยฮะ อยากได้อะไรติ๊กในกระดาษเขียนเบอร์โต๊ะแล้วเอาไปให้เค้าได้เลย น้ำเปล่า น้ำแข็งฟรี บริการตัวเองนะฮะ 
จัดมาลองกันซักหน่อยฮะ 
- เส้นหมี่ทุกอย่าง (30 bath x 2)
   สั่งเลยสองชาม ชิมน้ำซุปปุ๊บ ต้องบอกเลยว่า ถ้าบอกว่ามากินก๋วยเตี๋ยวน้ำตก ผมถือว่าสอบตกเลย แต่ถ้ามากินก๋วยเตี๋ยวหมูตุ๋นนี่ถือว่าไม่ผิดหวังฮะ(ในเมนูเค้าก็เขียนว่าก๋วยเตี๋ยวหมูตุ๋นนะไม่ใช่น้ำตก) น้ำซุปหอม รสชาติดีแต่ออกหวาน ใส่เลือดแต่ไม่มีกลิ่นเครื่องเทศแบบก๋วยเตี๋ยวน้ำตกนะ เครื่องร้านนี้เค้าให้มาแบบแน่นๆ เด็ดสุดแบบไม่ควรพลาดคือ หมูหมัก และที่ผมชอบมากคือมี ไส้ ด้วย ฟาดเรียบสองชามอย่างรวดเร็ว
- เกาเหลาทุกอย่าง (30 bath)
   ชามนี้ไม่กินเส้น เน้นเครื่อง มาตราฐานแต่ละชามคงที่ดี รสชาติไม่แกว่งดีฮะ

เรียกเก็บเงิน 90 บาท อยู่ท้องใช้ได้เลยฮะ >w< 
มาสรุปกันหน่อยดีกว่า
ราคา - ถูกมากฮะ ชามละ 30 ไม่ได้ให้น้อยนะ สมน้ำสมเนื้อทีเดียวฮะ  
รสชาติ - รสชาติดี แต่ไม่ถึงกับว้าวตามที่มีคนบอกมา เด็ดจริงๆยกให้ หมูหมัก 
บริการ - บริการดีนะ ผมเข้าไปงงๆเอ๋อ เค้าก็มาบอกให้ต้องทำยังไง นั่งอยู่ร้อนๆก็หันพัดลมมาให้ ^^
บรรยากาศ - บ้านๆธรรมดา เน้นนั่งกินเลยฮะ แต่ช่วงนี้ร้านจะร้อนมากๆเลย 

ผมว่าร้านนี้โอเคเลยนะ มากินหลายๆคนคงยิ่งสนุก มาแอบส่องนักศึกษาวันไหน ต้องมาเพิ่มพลังที่ร้านนี้แน่นอนฮะ >w< 